ਆਰ. ਰਾਜ ਰਾਓ
ਰਾਮਚੰਦਰਪੁਰਾ ਰਾਜ ਰਾਓ (ਜਨਮ 1955) ਇੱਕ ਭਾਰਤੀ ਲੇਖਕ, ਕਵੀ ਅਤੇ ਸਾਹਿਤ ਦਾ ਅਧਿਆਪਕ ਹੈ, ਜਿਸ ਨੂੰ "ਭਾਰਤ ਦੇ ਪ੍ਰਮੁੱਖ ਗੇਅ-ਅਧਿਕਾਰ ਕਾਰਕੁਨਾਂ ਵਿੱਚੋਂ ਇੱਕ" ਵਜੋਂ ਦਰਸਾਇਆ ਜਾਂਦਾ ਹੈ। ਉਸਦਾ 2003 ਦਾ ਨਾਵਲ ਦ ਬੁਆਏਫ੍ਰੈਂਡ  ਭਾਰਤ ਤੋਂ ਆਉਣ ਵਾਲੇ ਪਹਿਲੇ ਗੇਅ ਨਾਵਲਾਂ ਵਿੱਚੋਂ ਇੱਕ ਹੈ। ਰਾਓ ਨਵੇਂ ਸਥਾਪਤ ਕਿਉਬਿਕ-ਇੰਡੀਆ ਪੁਰਸਕਾਰਾਂ ਦੇ ਪਹਿਲੇ ਪ੍ਰਾਪਤਕਰਤਾਵਾਂ ਵਿਚੋਂ ਇਕ ਸੀ।

ਨਿੱਜੀ ਜ਼ਿੰਦਗੀ
ਆਰ.ਰਾਜ ਰਾਓ ਦਾ ਜਨਮ ਬੰਬੇ, ਭਾਰਤ ਵਿੱਚ ਹੋਇਆ ਸੀ। ਉਸਨੇ 1986 ਵਿੱਚ ਬੰਬੇ ਯੂਨੀਵਰਸਿਟੀ ਤੋਂ ਅੰਗਰੇਜ਼ੀ ਵਿੱਚ ਪੀ.ਐਚ.ਡੀ. ਕੀਤੀ ਅਤੇ ਸੈਂਟਰ ਫਾਰ ਕੈਰੇਬੀਅਨ ਸਟੱਡੀਜ਼, ਵਾਰਵਿਕ ਯੂਨੀਵਰਸਿਟੀ, ਯੂ.ਕੇ. ਵਿੱਚ ਆਪਣੀ ਪੋਸਟ-ਡਾਕਟੋਰਲ ਖੋਜ ਲਈ ਨਹਿਰੂ ਸ਼ਤਾਬਦੀ ਬ੍ਰਿਟਿਸ਼ ਫੈਲੋਸ਼ਿਪ ਪ੍ਰਾਪਤ ਕੀਤੀ। ਉਸਨੇ 1996 ਵਿੱਚ ਅੰਤਰਰਾਸ਼ਟਰੀ ਲੇਖਣ ਪ੍ਰੋਗਰਾਮ, ਆਇਓਵਾ ਵਿੱਚ ਹਿੱਸਾ ਲਿਆ। ਉਸ ਦੀਆਂ ਰਚਨਾਵਾਂ ਵਿੱਚ ਸਲਾਈਡ ਸ਼ੋਅ (ਕਵਿਤਾਵਾਂ) ਸ਼ਾਮਲ ਹਨ। ਉਸਨੇ ਇੰਟਰਵਿਉ ਵਿੱਚ ਦਸ ਭਾਰਤੀ ਲੇਖਕਾਂ ਦਾ ਸੰਪਾਦਨ ਕੀਤਾ ਅਤੇ ਅੰਗਰੇਜ਼ੀ ਵਿੱਚ 'ਇਮੇਜ ਆਫ ਇੰਡੀਆ ਇਨ ਦ ਇੰਡੀਅਨ ਨਾਵਲ ਇਨ ਇੰਗਲਿਸ਼' (1960-1980) ਨੂੰ ਸਹਿ-ਸੰਪਾਦਿਤ ਕੀਤਾ। ਉਹ ਪੁਣੇ ਯੂਨੀਵਰਸਿਟੀ ਵਿੱਚ ਅੰਗਰੇਜ਼ੀ ਵਿਭਾਗ ਦੇ ਪ੍ਰੋਫੈਸਰ ਅਤੇ ਮੁਖੀ ਵਜੋਂ ਕੰਮ ਕਰਦਾ ਹੈ। ਰਾਓ ਖੁੱਲ੍ਹੇਆਮ ਸਮਲਿੰਗੀ ਹੈ। ਆਪਣੀਆਂ ਰਚਨਾਵਾਂ ਵਿੱਚ ਸਮਲਿੰਗੀ ਸੰਬੰਧਾਂ ਦੇ ਆਵਰਤੀ ਵਿਸ਼ਿਆਂ ਬਾਰੇ, ਰਾਓ ਕਹਿੰਦਾ ਹੈ: "ਮੈਂ ਆਪਣੇ ਆਪ ਵਿੱਚ ਇੱਕ ਕਵੀ, ਨਾਵਲਕਾਰ, ਨਾਟਕਕਾਰ ਅਤੇ ਗੈਰ-ਗਲਪ ਦਾ ਲੇਖਕ ਹਾਂ। ਇਸੇ ਤਰ੍ਹਾਂ ਮੇਰਾ ਸਮਲਿੰਗੀ ਹੋਣਾ ਅਤੇ ਕਲਪਨਾਤਮਿਕ ਤੌਰ 'ਤੇ ਮੇਰੀ ਗਲਪ, ਕਵਿਤਾ ਅਤੇ ਨਾਟਕਾਂ ਵਿੱਚ ਇਸ ਵਿਸ਼ੇ ਨਾਲ ਸਬੰਧਿਤ ਕੁਈਰ ਥਿਉਰੀ ਅਤੇ ਕੁਈਰ ਸਾਹਿਤ ਵਿੱਚ ਮੇਰੀ ਸਿੱਖਿਆ ਅਤੇ ਖੋਜ ਦੀਆਂ ਰੁਚੀਆਂ ਸਿੱਧਾ ਅਤੇ ਕੁਦਰਤੀ ਨਤੀਜਾ ਹਨ।" ਉਸ ਦੀਆਂ ਕਵਿਤਾਵਾਂ ਬਹੁਤ ਮਸ਼ਹੂਰ ਕਵਿਤਾ ਸੰਗ੍ਰਹਿ ਜਿਵੇਂ 'ਦ ਡਾਂਸ ਆਫ਼ ਦ ਪੀਕੌਕ' ਤੋਂ ਇਲਾਵਾ ਹੋਰ ਮਸ਼ਹੂਰ ਰਸਾਲਿਆਂ ਅਤੇ ਸੰਗ੍ਰਹਿਆਂ ਵਿੱਚ ਵੀ ਛਪੀਆਂ ਹਨ।

ਰਚਨਾਵਾਂ 

 ਸਲਾਇਡਸ਼ੋ ( ਪੀਪਲ ਟ੍ਰੀ ਪ੍ਰੈਸ, 1992), ਕਵਿਤਾਵਾਂ
 ਇਮੇਜ ਆਫ ਇੰਡੀਆ ਇਨ ਦ ਇੰਡੀਅਨ ਨਾਵਲ ਇਨ ਇੰਗਲਿਸ਼ (1960–1985) (ਸਾਉਥ ਏਸ਼ੀਆ ਬੁਕਸ, 1993), ਸੁਧਾਕਰ ਪਾਂਡੇ ਦੇ ਸਹਿ-ਸੰਪਾਦਕ
 ਨਸੀਮ ਇਜ਼ੇਕਿਲ : ਦ ਅਥਰਾਇਜ਼ਡ ਬਾਇਓਗ੍ਰਾਫੀ  (ਵਾਈਕਿੰਗ, 2000)
 ਵਨ ਡੇ ਆਈ ਲੋਕਡ ਮਾਈ ਫਲੈਟ ਇਨ ਸੋਲ ਸਿਟੀ ( ਹਾਰਪਰ ਕੋਲਿਨਜ਼ ਇੰਡੀਆ, 2001), ਛੋਟੀਆਂ ਕਹਾਣੀਆਂ
 ਦ ਵਿਜ਼ੈਸਟ ਫੂਲ ਆਨ ਅਰਥ ਐਂਡ ਅਦਰ ਪਲੇਅ (ਦ ਬ੍ਰਾਉਨ ਕ੍ਰਿਟਿਕ, ਕੋਲਕਾਤਾ )
 ਦ ਬੁਆਏਫ੍ਰੈਂਡ ( ਪੇਂਗੁਇਨ, 2003), ਨਾਵਲ
 ਵਿਸ਼ਲਿੰਗ ਇਨ ਦ ਡਾਰਕ: ਇਕਵਿਨ ਕੁਈਅਰ ਇੰਟਰਵਿsਜ਼ (ਸੇਜ, 2009), ਦਿਬਯਜਯੋਤੀ ਸਰਮਾ ਦੇ ਸਹਿ-ਸੰਪਾਦਕ
 ਹੋਸਟਲ ਰੂਮ 131 (2010), ਨਾਵਲ
 ਲੇਡੀ ਲੋਲੀਤਾ'ਜ ਲਵਰ ( ਹਾਰਪਰ ਕੋਲਿਨਜ਼ ਇੰਡੀਆ, 2015), ਨਾਵਲ
 ਟੇਨ ਇੰਡੀਅਨ ਆਥਰ ਇਨ ਇੰਟਰਵਿਉ, ਸੰਪਾਦਕ
 ਮੈਡਮ, ਗਿਵ ਮੀ ਮਾਈ ਸੈਕਸ (ਬਲੂਮਸਬੇਰੀ ਇੰਡੀਆ, 2019), ਨਾਵਲ

ਹਵਾਲੇ

ਬਾਹਰੀ ਲਿੰਕ 

 ਇੰਟਰਵਿਉ, 28 ਅਗਸਤ, 2010, ਐਕਸਪ੍ਰੈਸ ਬੁਜ਼
 ਆਰ. ਰਾਜ ਰਾਓ ਪੇਂਗੁਇਨ ਇੰਡੀਆ ਵਿਖੇ
20ਵੀਂ ਸਦੀ ਦੇ ਭਾਰਤੀ ਕਵੀ
ਭਾਰਤ ਦੇ ਅੰਗਰੇਜ਼ੀ ਕਵੀ
ਭਾਰਤੀ ਪੁਰਸ਼ ਨਾਵਲਕਾਰ
ਭਾਰਤ ਦੇ ਐਲਜੀਬੀਟੀ ਅਧਿਕਾਰ ਕਾਰਕੁਨ
ਭਾਰਤ ਦੇ ਐਲਬੀਜੀਟੀ ਲੇਖਕ
ਜ਼ਿੰਦਾ ਲੋਕ
ਜਨਮ 1955